ಮುಂದಿನ 100125 ದಿನಗಳು ತುಂಬಾ ಡೇಂಜರ್ : ಕೇಂದ್ರ ಸರ್ಕಾರ ಹೇಳಿದ್ದೇನು..? ನವದೆಹಲಿ: ಕೊರೊನಾದಿಂದ ಈಗಷ್ಟೇ ಸುಧಾರಿಸಿಕೊಂಡಿದ್ದೇವೆ. ಮೊದಲ ಅಲೆ ಬಂದಾಗ ಗೊಂದಲದಲ್ಲೆ ದಿನದೂಡಬೇಕಾಯ್ತು.ಕೋವಿಡ್ ಕುರಿತ ಎಲ್ಲಾ ಲೇಟೆಸ್ಟ್ ಅಪ್ಡೇಟ್ಸ್ ಓದಿ ಎರಡನೇ ಅಲೆಯಲ್ಲಂತು ಸಾವು ನೋವನ್ನೆ ನೋಡಿದಂತಾಯ್ತು. ಇದೀಗ ಮೂರನೇ ಅಲೆ ಎಲ್ಲರಲ್ಲೂ ಆತಂಕ ಸೃಷ್ಟಿಸಿದೆ. ಮೊದಲೆ ಈ ಕೊರೊನಾ ಎರಡು ಅಲೆಯಿಂದ ದುಡಿಯುವ ವರ್ಗಕ್ಕೆ ದಾರಿಯೆ ಇಲ್ಲದಂತಾಗಿದೆ. ಹೀಗಿರುವಾಗ ಮತ್ತೆ ಅಲೆಗಳಿಂದ ತಪ್ಪಿಸಿಕೊಳ್ಳುವುದಾದರೂ ಹೇಗೆ, ಜೀವನ ನಡೆಸುವುದಾದರೂ ಹೇಗೆ ಎಂಬಂತಾಗಿದೆ. ಇದರ ಮಧ್ಯೆ ಮೂರನೇ ಅಲೆಯಿಂದ ತಪ್ಪಿಸಿಕೊಳ್ಳಬೇಕಾದರೆ ಎರಡು ಡೋಸ್ ಲಸಿಕೆ ತುಂಬಾ ಮುಖ್ಯ ಎನ್ನಲಾಗುತ್ತಿದೆ. ಕೊರೊನಾ ವಿರುದ್ಧದ ಹೋರಾಟದಲ್ಲಿ ಮುಂದಿನ 100125 ದಿನಗಳು ತುಂಬಾ ನಿರ್ಣಾಯಕ ಮತ್ತು ಸಂದಿಗ್ಧವಾಗಿರಲಿದೆ. ಕಡಿಮೆಯಾಗಿದ್ದಂತ ಕೇಸ್ ಗಳು ಈಗ ಮತ್ತೆ ಏರಿಕೆಯತ್ತ ಹೋಗುತ್ತಿದೆ. ಇದು ಎಚ್ಚರಿಕೆಯ ಸಂಕೇತ ಎಂದು ನೀತಿ ಆಯೋಗದ ಸದಸ್ಯ ಡಾ. ವಿ ಕೆ ಪೌಲ್ ಆತಂಕ ವ್ಯಕ್ತಪಡಿಸಿದ್ದಾರೆ. ಜುಲೈ ಅಂತ್ಯದೊಳಗೆ 50 ಕೋಟಿ ಲಸಿಕೆ ಕೊಟ್ಟು ಮುಗಿಸಬೇಕು ಎಂಬ ಗುರಿಯನ್ನ ಕೇಂದ್ರ ಸರ್ಕಾರ ಹೊಂದಿದೆ. ಮೂರನೆ ಅಲೆ ತಡೆಯಲು ಏನೇನು ಸಾಧ್ಯವೋ ಅದನ್ನೆಲ್ಲಾ ಮಾಡಿ ಎಂದು ಪ್ರಧಾನಿ ಮೋದಿ ಅವರು ಟಾಸ್ಕ್ ಪೋರ್ಸ್ ಗೆ ಸೂಚನೆ ನೀಡಿದ್ದಾರೆ. ಕೊರೊನಾದಿಂದ ತಪ್ಪಿಸಿಕೊಳ್ಳಬೇಕು ಅಂದ್ರೆ ಲಸಿಕೆ ಪಡೆಯೋದೊಂದೆ ಬಾಕಿ ಎಂದು ಪೌಲ್ ಕೂಡ ತಿಳಿಸಿದ್ದಾರೆ. ಇನ್ನು ಲಸಿಕೆ ಬಗ್ಗೆ ಭಾರತೀಯ ವೈದ್ಯಕೀಯ ಮಂಡಳಿ ಸಂಶೋಧನೆ ಕೂಡ ನಡೆಸಿರುವುದನ್ನು ಪೌಲ್ ತಿಳಿಸಿದ್ದಾರೆ. ಲಸಿಕೆ ಪಡೆದ ಪೊಲೀಸರು ಹಾಗೂ ಪಡೆಯದ ಪೊಲೀಸರ ಸಂಶೋಧನೆ ನಡೆಸಿದ್ದು, ಲಸಿಕೆ ಪಡೆದ ಪೊಲೀಸರಿಗೆ ಸಾವಿನ ಅಪಾಯ ಕಡಿಮೆ ಹಾಗೂ ಪಡೆಯದೆ ಇದ್ದವರೇ ಸಾವನ್ನಪ್ಪಿರುವುದು ಎಂಬುದು ಸಂಶೋಧನೆಯಲ್ಲಿ ಪ್ರೂವ್ ಆಗಿದೆ ಎಂದು ಪೌಲ್ ತಿಳಿಸಿದ್ದಾರೆ.